הוועדה המסדרת, כנסת 20, פרוטוקול מספר 9, 2015-05-13 18:30

זאב אלקין: שלום לכולם, אני מתכבד לפתוח את הישיבה של הוועדה המסדרת.

זאב אלקין: אני חייב תשובה, גילוי נאות לשאלתו של חבר הכנסת מיקי לוי על המינוי שלי, עוד לא קבלתי שום מינוי ואני לא יודע מה אני הולך להיות.

זאב אלקין: לכן יש לך עוד סיכוי להישאר אתי כאן עוד הרבה זמן.

זאב אלקין: הדיון שלשמו התכנסנו זה אישור בקשתו של יושב-ראש הכנסת לזמן את הכנסת מחר, יום חמישי בשעה 19:00 בערב לצורך כינון ממשלה 34.

מיכל רוזין: חברת הכנסת זהבה שואלת אם נראה היום את השקיעה או את הזריחה?

זאב אלקין: אני בונה על זה שהכול ילך על מי מנוחות.

זאב אלקין: אני רוצה להודיע בפתח הדיון שלפני הפגישה הזו, כינס אותנו יושב-ראש הכנסת אצלו בחדר, במתכונת המקובלת של ועדת הסכמות.

זאב אלקין: נכחו שם חבר הכנסת איתן כבל, כיושב-ראש הסיעה הגדולה של האופוזיציה המיועדת ואנוכי והגענו להסכמות לגבי סדרי הדיון.

זאב אלקין: אני תכף אציג אותם כאן ולכן אני מניח שהישיבה הזו תתנהל על מי מנוחות ולשם שינוי ממה שהיה בימים הקודמים, בצורה הסכמתית.

ג'מאל זחאלקה: אנחנו לא מבטיחים לך מי מנוחות.

זאב אלקין: זו זכותכם.

זאב אלקין: כל עוד תצביעו נגד ישראל ביתנו וישראל ביתנו יצביעו נגדכם, הקואליציה תהיה מסודרת.

מיכל רוזין: אתם אלה שצריכים 61, לא אנחנו.

זאב אלקין: ההסכמות בין יושב-ראש הכנסת לביני ובין חבר הכנסת כבל הם דלהלן: הדיון יפתח ב-19:00 בערב עם הצגת הממשלה המיועדת, קווי היסוד שלה ותכניות העבודה שלה על-ידי ראש הממשלה המיועד, הוא ראש הממשלה המכהן.

זאב אלקין: אחריו ינאם יושב-ראש האופוזיציה המיועד, ראש המפלגה הגדולה של האופוזיציה המיועדת.

זאב אלקין: פורמאלית הוא עוד לא יושב-ראש האופוזיציה כי עדין אין פורמאלית ממשלה חדשה, אבל עדיין אנחנו נוהגים כאילו הוא כבר בתפקיד.

זאב אלקין: הוא לא צריך להיבחר, הוא אוטומטית יושב-ראש האופוזיציה, אלא אם כן האופוזיציה התארגנה כך שיותר מ-50% בחרו מועמד אחר.

איתן כבל: יש מצב שיעשו חבירה עם ליברמן.

זאב אלקין: יש מצב.

זאב אלקין: החבירה הזו מאוד בלטה היום באולם המליאה.

זאב אלקין: כולנו שמנו לב.

<ארבל אסטרחן: הנאומים שלהם מוגבלים בזמן?

זאב אלקין: לא.

זאב אלקין: שניהם לא מוגבלים בזמן.

זאב אלקין: אני חוזר על הדברים: הדיון יפתח בשעה 19:00 על-ידי הצגה של ראש הממשלה.

זאב אלקין: לאחריו יושב-ראש האופוזיציה המיועד.

זאב אלקין: אחריהם דיון סיעתי של 9 דקות לכל סיעה.

זאב אלקין: אני מזכיר לכם, זה מופיע גם בתקנון הכנסת באופן מפורש, סיכמנו את זה גם עם יושב-ראש הכנסת, שזמן של כל דובר לא יפחת מ-3 דקות.

זאב אלקין: קרי, יהיו מקסימום שלושה דוברים לסיעה.

זאב אלקין: אם יש סיעה שתרצה לתת את כל 9 הדקות לדובר אחד, או לחלק את זה בין שני דוברים, גם זה אפשרי.

זאב אלקין: אבל לא יותר משלושה דוברים לסיעה.

זאב אלקין: זו מתכונת הדיון.

זאב אלקין: בתום הדיון הסיעתי, תערך ההצבעה ולאחר מכן, בהנחה שתוצאות ההצבעה תהיינה חיוביות, תהיה השבעת השרים של הממשלה החדשה.

זאב אלקין: זאת התכנית כפי שסיכמנו עם יושב-ראש הכנסת.

<קריאה: אתה תהיה שר?

זאב אלקין: אני באמת לא יודע.

זאב אלקין: יש עשר סיעות, מה שאומר שאורך הדיון יהיה כשעה וחצי, ההצבעה וההשבעה יהיו מתישהו בין 21:00 ל-22:00 בלילה, תלוי כמה זמן ידבר ראש הממשלה וידבר ראש האופוזיציה.

מנחם אליעזר מוזס: ראש הממשלה לא עונה?

זאב אלקין: לא דברנו על זה.

זאב אלקין: זאת מתכונת הדיון כפי שסוכמה.

זאב אלקין: עכשיו אני פותח את זה לדיון לפי הרשימה.

זאב אלקין: בבקשה, חבר הכנסת חסון, 3 דקות בבקשה.

יואל חסון: תודה רבה אדוני היושב-ראש.

יואל חסון: אני חייב לומר שאני מנסה להבין את התהליך המסטיק הזה שראש הממשלה, בעיקר מעביר את עצמו.

יריב לוין: מהכנסת ה-18 אתה מנסה להבין.

יואל חסון: חסרת לי בימים האחרונים חבר הכנסת יריב לוין, טוב שחזרת בריא וחזק.

יואל חסון: אני חושב שראש הממשלה לא פחות ממזוכיסט לעצמו, אני מקווה שזו אמירה מספיק פרלמנטארית.

יואל חסון: הוא בעיקר מעביר את עצמו תהליך פנימי מול המפלגה שלו, שאני במקומו, אם אני חושב חשיבה פוליטית, הייתי רוצה לקצר אותו ולא להאריך אותו כמה שיותר.

יואל חסון: בטווח הארוך הרי הוא יסבול יותר.

יואל חסון: כל התהליך המסטיקי הזה של הקמת הממשלה וכל הבזאר הטורקי הזה, המשפיל בעיני, שבו יושבים כל הכתבים מחוץ ללשכת ראש הממשלה בכנסת ורואים את חברי הכנסת של הליכוד נכנסים אחד-אחד.

זאב אלקין: אל דאגה, לא ראו.

יואל חסון: יוצאים אחד אחד חמוצים, מתוקים.

יואל חסון: אדוני, תסתכל בטוויטר את כל הפפארצי שעושים לחברי הכנסת מהליכוד.

דוד ביטן: אל תדאג לליכוד.

יואל חסון: אני דואג.

יואל חסון: יש לי שם חברים טובים.

זאב אלקין: חבר הכנסת חסון, צר לי לאכזב אותך, רוב הזמן ישבתי בלשכה הזו וכמו שגיליתי לכם, עוד לא הייתה שיחה אתי, על התפקיד שלי, אז איפה אותם חברי כנסת רבים מהליכוד שנכנסים ויוצאים?

זאב אלקין: אני לא שמתי לב.

ג'מאל זחאלקה: אנחנו מוכנים להצביע לך לכל תפקיד, רק לא לתפקיד השר המקשר.

זאב אלקין: חבר הכנסת זחאלקה, אתם מוכנים לתמוך, או לפחות להימנע להקמת ממשלה אם אני לא שר מקשר?

זאב אלקין: אני אציע את זה לראש הממשלה ושנינו נרוויח.

איתן כבל: הבעיה שאם אתה לא תהיה, חבר הכנסת אקוניס יהיה.

יואל חסון: אני אומר את הדברים האלה ברצינות כי אני חושב שהבזאר הטורקי הזה, המופעים האלה והתהליך הזה שמעבירים אנשים, גם איך שזה נראה כלפי הציבור, זה בסוף פגיעה בדמוקרטיה, פגיעה בתדמיתה של הממשלה ובוודאי תדמיתה של הכנסת.

יואל חסון: כל התהליך הזה הוא תהליך לא טוב ולא נכון ובסופו, אולי תהיה ממשלה בישראל, אבל אמרתי לך חבר הכנסת כבל, הנקמה כלפי ראש הממשלה תוגש על-ידי חברי סיעתו, היא תהיה קרה, אבל היא תוגש.

אורן אסף חזן: מה שנאמר גובל בהסתה, נקמה, קרה, אתה בצד שאמור להבין את זה יותר מכולם.

זאב אלקין: תודה רבה חבר הכנסת חסון.

זאב אלקין: בדרך כלל כשבתוך מפלגה מסוימת מתחילים עם נקמות קרות וחמות, עכשיו זה נגמר אחרת בדרך כלל ואני חושב שתוכל לשתף את החברים איך זה נגמר.

זאב אלקין: בזכות הדיבור כרגע נמצא חבר הכנסת דב חנין.

דב חנין: תודה לך אדוני היושב-ראש.

דב חנין: אנחנו מתנגדים לבקשה של יושב-ראש הכנסת.

דב חנין: אני אנמק מדוע אנחנו מתנגדים.

דב חנין: אני מצטער על כך שלא הצלחנו לבצע באופוזיציה, בלוחות הזמנים הקצרים, את כל התיאומים הנדרשים, אבל אנחנו בטוח נשתפר בהמשך הדרך.

דב חנין: אדוני היושב-ראש, לכנסת יש מסגרת עבודה.

דב חנין: מסגרת העבודה של הכנסת היא חלק מהנורמות שבתוכם אנחנו פועלים.

דב חנין: זה שאולי הדבר הזה לא כל כך נוח לממשלה הנוכחית ולראש הממשלה אין במקרה מה לעשות מחר בערב, זה נחמד מאוד.

דב חנין: אבל הכנסת עובדת בימים שני שלישי ורביעי.

דב חנין: אני עוד לא ראיתי מצבים בהם הכנסת מתכנסת ביום וחמישי לבקשת הרשימה המשותפת או איזו שהיא סיעת אופוזיציה.

זאב אלקין: זה כל עוד שאתם לא בממשלה.

דב חנין: בדיוק.

דב חנין: לכן, שבירת הנורמות ושבירת המסגרות נעשית פעם אחר פעם רק לתועלת של צד אחד והוא הממשלה.

דב חנין: אני מכיר, אדוני היושב-ראש, את לוחות הזמנים הצפופים הקיימים ואני אומר באחריות מלאה כאן בחדר הזה, שאין שום בעיה לפי כל פרשנות משפטית, להביא את הממשלה לאישור הכנסת גם ביום שני.

דב חנין: לא חייבים אגב לעשות את זה אחרי הצהרים, אם החשש הוא מלוחות זמנים שאולי יביאו את הממשלה לגבול שלא רוצים להגיע אליו.

דב חנין: אנחנו מבחינתנו בוודאי נסכים לכינוס המליאה גם בשעה מוקדמת בבוקר, ב-11:00, כדי שיהיה דיון ראוי ומכובד.

דב חנין: אין שום סיבה לכנס את הכנסת ביום חמישי בערב, שעה מוזרה, שהיא איננה חלק מלוח הזמנים הרגיל.

זאב אלקין: אם ננהג כפי הצעתך, חבר הכנסת חסון ינאם את נאום המסטיק גם ביום חמישי, גם ביום שישי, גם במוצאי שבת, גם ביום ראשון וגם ביום שני.

דב חנין: אני רוצה לתת לו את הזכות לעשות את זה.

זאב אלקין: עכשיו הבנתי.

דב חנין: אני אומר את הדברים ברמה העקרונית.

דב חנין: אני ער לכך שהדבר הזה נעשה על-פי סמכות תקנונית.

דב חנין: אני מכיר היטב את התקנון, היושב-ראש אכן מוסמך לזמן את הכנסת כשהוא רואה צורך דחוף לכך.

דב חנין: אני חושב שאין צורך דחוף לכך מכיוון שגם ביום שני אפשר לעשות בדיוק את אותם דברים שאנחנו נעשה ביום חמישי בערב.

דב חנין: אני אומר את הדברים לכם, עמיתי חברי האופוזיציה, אבל גם לחברי הקואליציה הנוכחית.

דב חנין: בשבוע האחרון עברנו על הרבה מאוד נורמות מקובלות בכנסת.

דב חנין: כל פעם עברנו, שוב, במסגרת התקנון, אבל מתחנו את התקנון עוד קצת לכיוון של לא תקנון ולא נורמות.

דב חנין: היום אנחנו באופוזיציה, אנחנו כנראה נהיה גם מחר באופוזיציה.

דב חנין: אבל אני מאחל לכם, עמיתי בקואליציה הנוכחית, שחלק מכם לפחות יהיו באופוזיציה בעתיד ואתם תבינו, שכששוברים את הנורמות, שוברים את מסגרות העבודה, עושים את הכול כמובן בחסות האפשרויות של התקנון, אנחנו בסופו של דבר פוגעים בעצמנו.

דב חנין: לכן, הצעתי אדוני היושב-ראש, לכנס את הכנסת ביום שני.

דב חנין: מבחינתי, אני בטוח שגם חברי באופוזיציה, נסכים שהמליאה תתכנס בשעה מוקדמת יותר, כדי שלא תהיה בעיה של לחץ זמנים, או שיחששו מסוג של פיליבסטר בלתי אפשרי.

דב חנין: אתה מכיר היטב את הפרוצדורה ואין שום סיכוי לפיליבסטר כזה.

דב חנין: אפשר לכנס את הכנסת בשעה 11:00 להשביע את הממשלה בצורה מכובדת.

דב חנין: בוודאי ירצו אורחים להגיע, אפשר בשעות אחר הצהרים, לא באמצע הלילה בהליך מוזר, חסר תקדים ומשונה ביותר.

דב חנין: תודה רבה.

זאב אלקין: תודה רבה.

זאב אלקין: הדובר הבא הוא חבר הכנסת אוסאמה סעדי בבקשה.

אוסאמה סעדי: מספיק מה שקרה לנו אדוני היושב-ראש שלשום עם הוועדה המסדרת והוועדה המיוחדת שנשארנו פה עד הזריחה.

זאב אלקין: הצעתי לכם לסיים את זה ב-1:00 בלילה.

מיכל רוזין: אנחנו דרשנו לעשות את הדיון בבוקר ואתה, מסיבותיך שלך, לא רצית, רצית לסיים את זה לאורך כל הלילה.

מיכל רוזין: אני אמרתי לך שצריך לקיים דיון בסביבת עבודה נורמאלית, פרו משפחה, פרו בריאות וצריך לקבוע בהתאם.

מיכל רוזין: אמרנו לך שנוכל להגיע ב-08:00 בבוקר ואמרת לא, נשארים כל הלילה.

זאב אלקין: חברת הכנסת רוזין, אני מעריך שעוד מחכות לך הרבה שעות דיונים בלילות בכנסת הזו, לכן כדאי להתחיל להתרגל.

מיכל רוזין: אני מבקשת לדייק בעובדות.

מיכל רוזין: אנחנו הסכמנו לבוא ב-8:00 בבוקר, לנהל יום שלם של דיונים.

זאב אלקין: יכולנו להצביע ב-1:00 בלילה בוועדה המיוחדת.

מיכל רוזין: זה לבטל את הכלים הפרלמנטאריים של האופוזיציה.

מיכל רוזין: עדין, אפשר לבקש, כמו מחר, לבוא ב-11:00 בבוקר.

מיכל רוזין: למה צריך ב-19:00 בערב?

זאב אלקין: אפשר לבקש.

זאב אלקין: מה שסוכם אצל יושב-ראש הכנסת הוא דבר אחר.

אוסאמה סעדי: אדוני היושב-ראש, אני חושב שמה שאנחנו עושים זה באמת שבירת הכלים והנורמות בכנסת, למרות שאני חבר כנסת חדש, אבל לעשות ישיבה ביום חמישי בשעות הערב?

אוסאמה סעדי: אני מצטרף לעמדה שהביע חברי דב חנין.

אוסאמה סעדי: אין שום סיבה חוקית למה לא לעשות את זה ביום שני.

אוסאמה סעדי: יושב-ראש הכנסת הודיע על הכוונה, על הודעתו של ראש הממשלה, שהוא הצליח להרכיב ממשלה ביום שני, כך שיש לו שבעה ימים להציג את זה בפני הכנסת.

אוסאמה סעדי: בכל מקום אדוני ולחלופין, אפשר לעשות את זה מחר בשעות הבוקר.

אוסאמה סעדי: למה בשעה 19:00, שזה ערב יום המנוחה השבועית ביום שישי למחרת?

אוסאמה סעדי: אני לא רואה שום סיבה מדוע לעשות את זה, מלבד זה שהם רוצים להביא את זה בשעות הפריים טיים של ערוצי הטלוויזיה.

אוסאמה סעדי: תודה רבה.

זאב אלקין: אם תעשה חישוב, בפריים טיים, יהיה הנאום לך ולא נאומו של ראש הממשלה לפי המתכונת המוצעת.

מיכל רוזין: אני מוחה גם על חוסר ההתחשבות במשפחות השרים והילדים שלהם שצריכים לחכות עד 22:00, 23:00 בלילה כדי לראות את ההורים שלהם מושבעים.

מיכל רוזין: זה גם לא תקין.

מיכל רוזין: אני מוטרדת מזה כי אני בעד סביבת עבודה פרו-משפחה.

מיכל רוזין: סביבת עבודה כזו צריכה להתחשב בכולם, אגב, גם בעובדי הכנסת, סדרני הכנסת, עובדי המזנון.

זאב אלקין: חברת הכנסת רוזין, כבר נאמת שלושה נאומים מבלי לבקש זכות דיבור.

זאב אלקין: כרגע זכות הדיבור לחבר הכנסת זחאלקה.

זאב אלקין: חברת הכנסת רוזין את מפריעה בשיטתיות לחבר הכנסת זחאלקה.

זאב אלקין: לא מספיק שאנשי ישראל ביתנו מצביעים נגדו במליאה, את מפריעה לו לדבר פה בוועדה.

זאב אלקין: בבקשה חבר הכנסת זחאלקה.

ג'מאל זחאלקה: אדוני היושב-ראש, ישיבת הוועדה המסדרת ביום שני התנהלה באווירה שונה לגמרי.

ג'מאל זחאלקה: היושב-ראש היה עצבני, תוקפני, הוציא חברי כנסת מהישיבה.

ג'מאל זחאלקה: אני לא יודע מה קרה בימים האלה, שמצב רוחו של כבוד היושב-ראש - - -

<קריאה: אתה מתכוון חוץ מהמינוי שהוא קיבל.

ג'מאל זחאלקה: אני לא יודע.

ג'מאל זחאלקה: אני חושב שראוי וזכותם של חברי הוועדה, שהדברים ייחשפו ויהיו שקופים.

ג'מאל זחאלקה: לא יכול להיות שהיושב-ראש יהיה עצבני, יתקוף, ישתמש במילים גסות, יוציא חברי כנסת והיום הוא לארג'.

<קריאה: הוא לא השתמש במילים גסות.

ג'מאל זחאלקה: לא אמר דברים קשים.

יואל חסון: היה קשה.

יואל חסון: כמגורש.

ג'מאל זחאלקה: מה קרה בימים האלה?

ג'מאל זחאלקה: אני לא יודע.

מיכל רוזין: שלח את חבר הכנסת יואל חסון למסדרון החשוך ל-3 שעות.

ג'מאל זחאלקה: היות והוועדה הזו מתפרקת מחר.

זאב אלקין: היא לא מתפרקת מחר.

זאב אלקין: בימים הקרובים.

ג'מאל זחאלקה: בימים הקרובים.

ג'מאל זחאלקה: אם כבודו יהיה שר, אז הוא לא יהיה יושב-ראש הוועדה, זו שאלה אחרת.

ג'מאל זחאלקה: אני חושב שאי-אפשר להכפיף את עבודת הכנסת לאינטרסים פוליטיים מפלגתיים צרים של ראש הממשלה.

ג'מאל זחאלקה: אני מבין שבמקרים קיצוניים אפשר לחרוג ממנהגים ולהביא לישיבות תכופות, כאשר יש טעמים אובייקטיביים של הטוב הכללי ולא אינטרס פוליטי צר של ראש הממשלה, שבכוונה הוא רוצה שיהיה מחר.

ג'מאל זחאלקה: לא בגלל שהוא לא יכול ביום שני, הוא כן יכול, אבל מהתרגילים הפוליטיים שלו, הוא רוצה לקצר את הזמן של הוויכוח הפוליטי בתוך מפלגתו.

ג'מאל זחאלקה: כלומר, הוא רוצה שהמינויים של השרים יהיו חפוזים ככל האפשר, כך שמי שלא התמנה לשר לא יהיה לו זמן לייצר לחץ, לייצר תקשורת, למחות.

ג'מאל זחאלקה: אם זה עד יום שני, סביר להניח שתהיה סערה והוא רוצה לקצר את זמן הסערה ולהרוויח זמן פוליטי.

ג'מאל זחאלקה: כאופוזיציה, אין לנו שום אינטרס לתת זמן פוליטי לראש-הממשלה, במיוחד שהוא לא שכנע אותנו שאי-אפשר אחרת.

ג'מאל זחאלקה: לכן, לדעתי, יום שני זה זמן ראוי.

ג'מאל זחאלקה: אני מצטרף לדבריו של חבר הכנסת דב חנין, אפשר לעשות את זה ביום שני.

ג'מאל זחאלקה: אנחנו כאופוזיציה מוכנים לבוא לקראתכם ולאפשר שהדיון יהיה בשעות מוקדמות ואז תהיה הסכמה.

ג'מאל זחאלקה: אתה רוצה לעשות מחטף מחר בשעה 20:00 בערב.

זאב אלקין: 19:00 בערב.

זאב אלקין: לא כל מה שמתפרסם בתקשורת הוא נכון.

ג'מאל זחאלקה: גם ישיבה בשעה 19:00 בערב מחר היא לא הזמן הראוי.

ג'מאל זחאלקה: אנחנו חושבים שהנושא של מינוי שרים צריך שיהיה עליו דיון ציבורי.

ג'מאל זחאלקה: לא יכול להיות שראש הממשלה, כפי שחברים שלי תארו בצורה הומוריסטית, שהוא יעמוד על הבמה ויקרא לשרים לבוא.

ג'מאל זחאלקה: כך שהם ידעו על המינוי רק בישיבה עצמה.

ג'מאל זחאלקה: צריך שיהיה ברור, שיהיה צורה של דיון, ויכוח.

ג'מאל זחאלקה: אני לא יודע איך מתנהלת מפלגת הליכוד, שלשרים יש חצי שעה לדעת אם הם שרים או לא שרים.

ג'מאל זחאלקה: בכל מקרה, זה לא האינטרס של הציבור, זה האינטרס של בנימין נתניהו ושני הדברים האלה מנוגדים לגמרי בימים אלה.

ג'מאל זחאלקה: תמיד הם היו מנוגדים, אבל עוד יותר בימים אלו.

זאב אלקין: תודה רבה.

זאב אלקין: הדובר הבא הוא חבר הכנסת מיקי לוי.

זאב אלקין: חבר הכנסת איתן כבל ינעל את הדיון.

זאב אלקין: אני רק אודיע לכם שבינתיים נבדק הארכיון תוך כדי הדיון ובממשלה מספר 30, שהוקמה ב-2003, הדיון היה ביום חמישי בערב ושם ההשבעה נדחתה לאחר חצות.

זאב אלקין: רק שתדעו שזה לא מצב תקדימי.

דב חנין: תלוי מה היו הנסיבות אז.

דב חנין: היו גם תקופות בהיסטוריה שממשלות לא הושבעו.

דב חנין: כל תקדים היסטורי שאתה מביא לנו, צריך לתת בהקשר שלו.

דב חנין: אם אתה רוצה, בוא נדבר על מה שקרה ב-2003 ואיך התגלגלנו ליום חמישי.

דב חנין: אבל כשבהיסטוריה יפתחו את הספר יגלו, שבשנת 2015 משום מה הכנסת התכנסה ביום חמישי בערב וכולם יגידו, שזה אפשרי להתכנס ביום חמישי בערב, סתם.

דב חנין: זה מה שקורה פה, מתכנסים ביום חמישי בערב, סתם.

זאב אלקין: תודה חבר הכנסת חנין, חבר הכנסת מיקי לוי ואחריו ינעל את הדיון חבר הכנסת איתן כבל.

מיקי לוי: אדוני היושב-ראש, באמת ראוי היה לכנס את הכנסת ביום שני.

מיקי לוי: אבל, משהוקמה הממשלה, לי ולמפלגת יש עתיד אין התנגדות לכנס אותה מחר ואנחנו נצביע בעד.

<קריאה: בעד מה?

מיקי לוי: אתם לא מבינים עברית?

ג'מאל זחאלקה: עברית אנחנו מבינים, אבל אתכם אנחנו לא מבינים.

מיקי לוי: משהוקמה הממשלה הרעה הזו, אני אתך, אין טעם בהתנגדות שלנו, אני אומר את זה חד וחלק.

מיקי לוי: הזמן שנקבע מחר ב-19:00 בערב זה כדי לאפשר להכניס את זה בשמונה ולעיתונים לסוף שבוע בנחת.

מיקי לוי: אם הם רוצים להתנחם בזה, עם 61, לא אכפת לי לתת להם את העניין הזה.

מיקי לוי: הזימון הבהול בהחלט נועד למנוע לחצים ולאפשר לראש הממשלה סוף שבוע נעים בביתו בקיסריה.

מיכל רוזין: קבלת תפקיד שר?

מיכל רוזין: יש משהו שאתה רוצה לספר לנו?

מיקי לוי: את לא שמה לב לציניות?

מיכל רוזין: הפרוטוקול לא מבין ציניות.

מיקי לוי: אנחנו לא נתנגד לכינוס מחר, היא תתכנס מחר.

מיקי לוי: אני ממליץ לכולנו, משהוקמה הממשלה להסכים לעניין הזה, את המאבקים שלנו אנחנו ננהל בוועדות ובמליאה וימים יגידו.

מיקי לוי: לא הייתי רואה בזה את העוקץ המתאים.

זאב אלקין: תודה רבה חבר הכנסת מיקי לוי.

זאב אלקין: חבר הכנסת איתן כבל, אחרון הדוברים.

איתן כבל: אדוני היושב-ראש, ברשות

איתן כבל: כם אני אומר את זה גם לחברי מהאופוזיציה.

איתן כבל: יש לי עיטורים, יותר מהווטרנים, על המלחמה שלי באופוזיציה.

איתן כבל: אנחנו לא ממליצים פה על הדלקת משואות, מי נשאר בלילה ומי נמצא כאן מהאחרונים ויום-יום.

איתן כבל: הנקודה היא כזו, כפי שאמרתי, אינני מתכוון לוותר לקואליציה על כלום.

איתן כבל: אבל אני גם מכבד.

איתן כבל: אני מכבד את פניית יושב-ראש הכנסת, שפנה אלי.

איתן כבל: אני מכיר את כל העניין של שני, שלישי, רביעי ומצד שני אני רוצה להזכיר, שההודעה שלא מסתדר לחברי הכנסת ביום חמישי כי הם לא עובדים פה, קצת בעייתית מבחינה ציבורית.

מיכל רוזין: לא אמרנו את זה.

מיכל רוזין: אף אחד לא אמר את זה.

איתן כבל: אנחנו ננהל קרב לאורך כל הדרך ואני מקווה שבעזרת השם ובעזרת כל החברים באופוזיציה, נדע לעשות את המלחמות שלנו כמו שצריך, כולנו, ללא יוצא מהכלל.

איתן כבל: יותר מזה, אני רוצה להזכיר לחברים שלי ולכם, תזכרו את זה בקואליציה, אתם צריכים לנצח אותנו במאה אחוז הצבעות, אנחנו צריכים רק אחת והיא תגיע.

איתן כבל: היא תגיע הרבה יותר מהר ממה שנדמה לכם.

זאב אלקין: אני מוכן לעשות אתך הסכם.

מיכל רוזין: לא עושים אתכם הסכמים, אנחנו רואים מה קורה כשהוא עושה אתך הסכמים.

זאב אלקין: תנצחו אותנו פעם אחת, אני מוכן שזה יהיה בשבועות.

איתן כבל: אני רוצה להזכיר לך שגם בקדנציה הקודמת הייתה רק פעם אחת.

איתן כבל: היא הספיקה.

זאב אלקין: אתה מנתח לא נכון את תולדות האירוע ההוא.

איתן כבל: אין סיכוי שאני אצליח לנתח את זה כמו שאתה מנתח.

זאב אלקין: אם אתה צודק, ואתה טועה בניתוח ההיסטורי, אבל אם אתה צודק, אז בזכות הניצחון ההוא קבלנו 30 מנדטים.

איתן כבל: ואנחנו 24.

איתן כבל: אתם 61 ואנחנו 59.

איתן כבל: היה נכון ומתאים לעשות את זה ביום שני, אין ויכוח.

איתן כבל: אנחנו לא צריכים לעשות להם הנחות על שום כלום.

איתן כבל: אבל פנה אלי יושב-ראש הכנסת, בכל מקרה הם היו מביאים את זה על הראש שלנו.

איתן כבל: במקרה הזה, דווקא בגלל פניית יושב-ראש הכנסת, מצאתי לנכון להיענות לבקשתו.

איתן כבל: תודה.

זאב אלקין: תודה רבה.

זאב אלקין: אני אוסיף לדבריו של חבר הכנסת כבל ואגיד שבהתחלה נשקל אופציה יותר מאוחרת, אבל גם יושב-ראש הכנסת העיר על כך שלא נגיע למצב כמו שהיה בממשלה ה-30, שההצבעה הייתה אחרי חצות ונכנסה ליום שישי ובסופו של דבר נקבעה השעה של 19:00 בערב.

איתן כבל: אני ממליץ לאופוזיציה להצביע בעד, אבל כבר יודע שאני לא שולט בכם.

זאב אלקין: הסתיים הדיון, אני מביא להצבעה של הוועדה המסדרת, הצבעה אחת על אישור בקשת יושב-ראש הכנסת לפתוח את המליאה ביום חמישי בשעה 19:00.

זאב אלקין: סדרי הדיון יהיו כדלהלן: ראש הממשלה מציג את הממשלה ואת קווי היסוד שלה.

זאב אלקין: אחריו חבר הכנסת הרצוג מטעם סיעת המחנה הציוני, סיעת האופוזיציה הגדולה ביותר מדבר.

זאב אלקין: אחריהם דיון סיעתי של 9 דקות לכל סיעה, כאשר לא כותבים בהחלטה כי זה כתוב בתקנון, אבל זמן לכל דובר לא יפחת מ-3 דקות.

זאב אלקין: זה אומר לא יותר משלושה דוברים לסיעה.

זאב אלקין: אפשר פחות.

דב חנין: איך נראה סיכום הדיון?

זאב אלקין: בעיקרון זכותה של הממשלה לדבר, לכן אם ראש הממשלה ירצה לענות בסוף הדיון, מותר לו לענות.

דב חנין: האם תהיה הקפדה על הנורמה שנמצאת בתקנון, שיש מסגרת זמן לתשובת ממשלה?

זאב אלקין: שר בממשלה יכול לעלות על הדוכן ולדבר בזמן כל דיון שהוא.

דב חנין: הוא יכול לדבר בזמן כל דיון שהוא, אני שואל על מסגרת זמן?

דב חנין: יש מסגרת זמן לדיון הזה?

זאב אלקין: לדעתי שר לא מוגבל במסגרת זמן.

דב חנין: אני מציע להוסיף להחלטה מסגרת זמן לדיון.

זאב אלקין: לא.

זאב אלקין: שר בממשלה מותר לו לדבר, הוא לא מוגבל בזמן.

<קריאה: הם לא רוצים זמן, כי הם צריכים לגייס 61.

מיכל רוזין: ויהיו נעלבים וכועסים.

זאב אלקין: למען הסר ספק, להקמת הממשלה לא צריך 61.

רוברט אילטוב: אתם תצטרכו 61.

איתן כבל: חילקתם להם כבר את התמונות של נתב"ג?

זאב אלקין: אם יש יתרון להיות חבר כנסת באופוזיציה, זו דווקא היכולת לנוע חופשי ולנסוע לחו"ל.

זאב אלקין: בהרכב הנוכחי של הכנסת, המשמעת באופוזיציה היא לא פחות מהקואליציה.

זאב אלקין: לכן חברי האופוזיציה הולכים להיות תחת משמעת כאילו הם בקואליציה.

איתן כבל: אתה מתבלבל.

איתן כבל: אתה חייב לנצח אותנו בכל.

איתן כבל: תזכור.

יואב קיש: אני לא מבין מה הדיון.

יואב קיש: כמה שפחות נסיעות לחו"ל יותר טוב.

דב חנין: אדוני היושב-ראש, אנחנו מתנגדים למועד של יום חמישי, אבל מבחינת סדרי הדיון, אנחנו מציעים שבסוף ההחלטה ייקבע, אחרי מסגרת הזמן של 9 דקות לכל סיעה, הדיון יסוכם על ידי נציג הממשלה במסגרת זמן שלא יעלה על 10 דקות.

זאב אלקין: לא מקובל להגביל את הממשלה, לכן אני מתנגד לזה.

דב חנין: אתה מתנגד.

דב חנין: אני מציע להעמיד את זה להצבעה.

זאב אלקין: אני מביא את זה כפי שהצבעתי.

זאב אלקין: זכותה של הממשלה לדבר בכל שלב בדיון, לא רק בסופו.

זאב אלקין: אני מביא את זה בלי התוספת ואנחנו נצביע הצבעה שמית.

זאב אלקין: זאב אלקין - בעד יריב לוין - בעד דוד ביטן -בעד ז'קי לוי - בעד מיקי זוהר - בעד נאוה בוקר -בעד אברהם נגוסה -בעד נורית קורן - בעד איתן כבל - בעד רויטל סויד במקום מירב מיכאלי - בעד מיכל בירן - בעד דני עטר - בעד יואל חסון - בעד אוסאמה סעדי במקום אחמד טיבי- נגד דב חנין - נגד ג'מאל זחאלקה - נגד מיקי לוי - בעד עליזה לביא - בעד רחל עזריה - בעד יפעת שאשא ביטון- בעד מירב בן-ארי - בעד איילת שקד - בעד ניסן סלומינסקי - בעד יעקב מרגי - בעד יואב בן-צור - בעד מאיר פרוש - בעד אורי מקלב - בעד רוברט אילטוב - בעד חמד עמאר - בעד מיכל רוזין במקום אילן גילאון- נגד

זאב אלקין: 26 בעד, 4 נגד, זו המתכונת שאושרה.

זאב אלקין: הבקשה אושרה.

דב חנין: מה עם הצעתי למסגרת זמן.

זאב אלקין: אמרתי שאני מצביע בלי זה, כמכלול.

זאב אלקין: זה אושר במתכונת שלא כוללת, בניגוד להצעתך.

מיכל רוזין: אני מבקשת רביזיה.